Tülensaaret

Tülensaaret (kaz. Түлен аралдары, Tülen araldary; myös Итбалықты аралдар, İtablyqty araldar; ”Hyljesaaret”) ovat saariryhmä Kaspianmeren pohjoisosassa Mañğystaunlahden suulla Tüpqarağanin niemimaan edustalla. Ne kuuluvat hallinnollisesti Kazakstanin Mañğystaun alueeseen. Saarista suurimmat ovat Qūlaly, Teñızdık ja Balyqty. Niiden yhteispinta-ala on noin 130 neliökilometriä, mikä vaihtelee Kaspianmeren pinnankorkeuden mukaan. Hiekasta ja savesta muodostuneilla alavilla saarilla on puoliaavikko- ja aavikkokasvillisuutta. Niillä harjoitettiin aiemmin laajamittaista hylkeenpyyntiä, minkä seurauksena kaspianhylje katosi saarilta kokonaan. Hylkeiden paluuta estävät niiden takertuminen kalaverkkoihin, Kaspianmeren pinnanvaihtelujen aiheuttama rantojen mataloituminen ja yleinen kaspianhylkeen populaation romahtaminen. Lähteet